Eddie Hawkins , sem kallaður er Hudson Hawk , er nýsloppinn úr fangelsi eftir að hafa verið þar í tíu ár , og ætlar að eyða því sem eftir er af lífi sínu sem heiðarlegur maður . En þá er hann kúgaður til að stela málverkum eftir Leonardo da Vinci , og ef hann neitar , þá verður vinur hans Tommy drepinn . Vanmetin ? Ójá ! Ég hafði ekki heyrt neitt nema slæma hluti um þessa mynd í mörg ár og þ.a.l. forðaðist ég hana eins og heitan eldinn . Hudson Hawk hefur vægast sagt slæmt orð á sér og varla hjálpa Razzie-verðlaunin mikið til . Loks kom að því eitt kvöldið þegar úrvalið var frekar dautt á leigunum , að ég tók sénsinn á þessari ræmu . Ég bjóst algjörlega við því versta , en það sem ég fékk er eins og rothögg á hausinn . Myndin var nefnilega hátt í frábær ! Algjör grínþvæla frá A-Ö og húmorinn var allan tímann meðvitaður um sjálfan sig og sama má segja um öll kjánalætin . Myndin er svo yfirdrifin að það er varla hægt að lýsa því . Þetta er sennilega einhver yfirdrifnasta hasar-gamanmynd síðustu áratugi , og það er auðséð hvers vegna fólk á til með að hata hana . Hún er alls ekki fyrir hvern sem er . Bruce Willis virðist vera að skemmta sér stórkostlega vel , og hans frammistaða er bráðskemmtileg til áhorfs . Danny Aiello er líka skondinn þarna og Andie McDowell er svo kjánaleg en samt hefur hún aldrei verið jafn þolanleg . Myndin flæðir líka vel og er aldrei langt á milli heimskulegra brandara ... sem virka ! Mér fannst þeir allavega virka því ég var hlæjandi nánast út alla myndina . Hudson Hawk er algjör cult-mynd að mínu mati , og sorglega vanmetin . Þetta er kjána-húmor í orðsins fyllstu merkingu og skopmyndafílingurinn kemst vel til skila . Ég vona innilega að þeir sem ekki hafa séð myndina fórni 90 mínútum og gefi henni séns . Bruce Willis er hér í hlutverki fyrrverandi fanga sem er neyddur til að stela verkum eftir Leonardo da vinci á Ítalíu . Myndin er fyndin og horfanleg og Willis og félagar skila sínu vel en ég var ekki að fatta gaurinn sem David Caruso lék . Hvernig til dæmis vissi hann um bláa vírinn ? Af hverju fór hann af og til í einhverja grímubúninga ? Og af hverju sagði hann aldrei neitt ? Afskaplega dularfull sögupersóna . Allavega , myndin er krydduð með allskonar smáatriðum og góðum bröndurum og skríður rétt fyrir ofan meðallag . Ég splæsi því á hana tveimur og hálfri stjörnu . Frábær mynd ! Ég sá hana fyrst á HBO síðan aftur seinna - myndinn er hrein snilld og gefur manni positift áhorf á Renaissance tímabilið . Frábærlega vel leikinn og mjög vel gerð en tapar hálfri stjörnu fyrir ýmsa litla hluti , en meðan við tímabilið sem myndinn er gerð ætti myndinn að fá 4 sjörnur . Þrír og hálfir þumalputtar up till Hudson Hawk ! Kolsvartur húmor í mynd um atvinnuþjóf sem er nýkominn útúr fangelsi og lendir strax í vandamálum . Sumir brandararnir eru klassískir og verða betri og betri . Sumar hugmyndirnar eru ægilega sýrðar eins og t . d. nammigengið og öll þessi lög . Óþokkarnir allir eru allsvakalegir karekterar með mismunandi skoðanir á öllum málum . Góð mynd sem hefur sloppið vel úr minnum manna en er samt ein af þessum sem ég get horft á aftur og aftur ...